
           
            REPUBLIKA HRVATSKA

 VUKOVARSKO-SRIJEMSKA ŽUPANIJA

          OPĆINA STARI JANKOVCI

          Općinsko vijeće
KLASA: 026-02/12-22/02
URBROJ: 2188/10-01-12-06
U Starim Jankovcima, 7. ožujka 2012. godine 

 Temeljem članka 11. Zakona o otpadu («Narodne novine RH» br. 178/04., 111/06., 60/08., 87/09.) i članka 32. Statuta Općine Stari Jankovci («Službeni vjesnik» Vukovarsko – srijemske županije 11/09), Općinsko vijeće Općine Stari Jankovci na svojoj 22. sjednici održanoj dana 7. ožujka 2012. godine, donosi;

O D L U K U
o prihvaćanju Izvješća po Planu gospodarenja otpadom 
Članak 1.



Prihvaća se Izvješće po Planu gospodarenja otpadom za 2011. godinu, kako slijedi:

Plan gospodarenja otpadom je Općinsko vijeće na svojoj 24. sjednici održanoj dana 15.12.2008. godine usvojilo.

Komunalni redar provodi nadzor na poštivanjem odredbi Odluke o komunalnom redu, te Odluke o obvezatnom korištenju usluga odvoza komunalnog otpada.

Općinski načelnik je donio Zaključak o utvrđivanju kriterija za obračun troškova gospodarenja komunalnim otpadom i o davanju prethodne suglasnosti na cijene skupljanja, odvoza i odlaganja komunalnog otpada sa danom 28. prosinaca 2009. godine, a koji je stupio na snagu 01.01.2010. godine i u kojem je određeno da se obračun troškova gospodarenja komunalnim otpadom vrši po kriteriju volumena otpada.

Koncesionar za odvoz i zbrinjavanje komunalnog otpada na području Općine je poduzeće «Strunje – trade» iz Privlake, koji jednom tjedno skuplja otpad na području Općine, a odlaže ga na Petrovačku dolu, do uređenja županijske deponije, te je tijekom 2011. godine deponirano 704,550 tone otpada i 5,330 tone glomaznog otpada.

Koncesionaru «Strunje – trade», Privlaka  sa danom 12. kolovoza 2010. godine, produžena koncesija,  odnosno kao najpovoljniji ponuditelj, ponovno dobiva koncesiju na rok od 5 godina i postavlja  tzv. zelene otoke na području Općine.

Općinsko vijeće 24.03.2011. godine određuje lokaciju za reciklažno dvorište i to u Novim Jankovcima «Strmečica» na kč.br.640, k.o. Novi Jankovci – pašnjak Selišta površine 46925 m2, , a budući je isto zemljište u vlasništvu općine, zatražila se izmjera i parcelacija istoga kako bi se moglo pristupiti izradi idejnog projekta uređenja.

Lokacija više nije privremenog karaktera, a Planu gospodarenja otpadom smo uskladili sa istom odlukom, te se odlaže građevinski otpad na istu lokaciju, uređena je i tijekom 2010. godine i dobiveno je oko 735m3 usitnjenog kamena, a isto sa vlastitom «kombinirkom» povremeno rasprostiremo te je za sanaciju utrošeno 31.641,75 kuna i za drobljenje kamena i postavljanje ograde utrošeno je 26.538,42 kune.
Kako je Planom navedeno, kroz razdoblje od 2-3 godine kombinacijom vlastitih sredstava i osiguranjem vanjskih izvora financiranja uspostaviti će se odgovarajući selektivni način prikupljanja otpada na području reciklažnog dvorišta, te će problem zbrinjavanja otpada biti zadovoljen sa najvišim standardima zaštite okoliša.

Članak 2.


Ovo Izvješće objaviti će se u „Službenom vjesniku“ Vukovarsko – srijemske županije.

